CELEX: 31981R3247
Language: el
Date: 1981-11-09 00:00:00
Title: Κανονισμός (EOK) αριθ. 3247/81 τού Συμβουλίου τής 9ης Νοεμβρίου 1981 περί τής χρηματοδοτήσεως από τό ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, καί ιδίως εκείνων πού συνίστανται στήν αγορά, αποθεματοποίηση καί πώληση γεωργικών προϊόντων από τούς οργανισμούς παρεμβάσεως

Avis juridique important

|

31981R3247

Κανονισμός (EOK) αριθ. 3247/81 τού Συμβουλίου τής 9ης Νοεμβρίου 1981 περί τής χρηματοδοτήσεως από τό ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, καί ιδίως εκείνων πού συνίστανται στήν αγορά, αποθεματοποίηση καί πώληση γεωργικών προϊόντων από τούς οργανισμούς παρεμβάσεως  

Επίσημη Εφημερίδα αριθ. L 327 της 14/11/1981 σ. 0001 - 0007 Ισπανική ειδική έκδοση: Κεφάλαιο 03 τόμος 23 σ. 0174  Πορτογαλική ειδική έκδοση : Κεφάλαιο 03 τόμος 23 σ. 0174 

***** ΚΑΝΟΝΙΣΜΟΣ (ΕΟΚ) αριθ. 3247/81 ΤΟΥ ΣΥΜΒΟΥΛΙΟΥ  της 9ης Νοεμβρίου 1981  περί της χρηματοδοτήσεως από το ΕΓΤΠΕ, Τμήμα Εγγυήσεων, ορισμένων μέτρων παρεμβάσεως, και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρεμβάσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1303/81 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας:  ότι, σύμφωνα με το άρθρο 4 παράγραφος 3 του κανονισμού (ΕΟΚ) αριθ. 1883/78, όσον αφορά τα μέτρα παρεμβάσεως που συνεπάγονται την αγορά και την αποθεματοποίηση γεωργικών προϊόντων από τους οργανισμούς παρεμβάσεως, πρέπει να καθορισθούν οι κανόνες και οι όροι που διέπουν τους ετήσιους λογαριασμούς που αναφέρονται στο άρθρο 4 παράγραφος 1 του κανονισμού αυτού·  ότι είναι σκόπιμο να προσδιορισθούν οι διάφορες θέσεις που θα πρέπει να περιέχονται στη χρέωση και στην πίστωση των ετήσιων λογαριασμών· ότι, για το σκοπό αυτόν, είναι σκόπιμο να περιληφθούν, ως προς το ουσιώδες μέρος τους, οι θέσεις που αναγράφονται στους κανονισμούς χρηματοδοτήσεως των δαπανών παρεμβάσεως στους διάφορους τομείς σε ένα μόνον κανονισμό και σύμφωνα με έναν ενιαίο λογαριασμό που να ισχύει για το σύνολο των τομέων, λαμβανομένων υπόψη των ενδεχομένων ιδιαιτέρων χαρακτηριστικών του καθενός·  ότι, κατ εφαρμογή της γεωργικής ρυθμίσεως, οι οργανισμοί παρεμβάσεως αγοράζουν προϊόντα που προσφέρονται στην παρέμβαση· ότι πρέπει να αποσαφηνισθεί το θέμα της ευθύνης για τη διατήρηση των προϊόντων και να θεσπισθούν κανόνες χρηματοδοτήσεως για τις περιπτώσεις ποσοτικών απωλειών, ποιοτικής υποτιμήσεως του προϊόντος, μεταφοράς των προϊόντων προς τον οργανισμό παρεμβάσεως και επανακτήσεως ποσών από πωλητές, αγοραστές και αποθήκες·  ότι, σύμφωνα με το άρθρο 4 παράγραφος 3 του κανονισμού (ΕΟΚ) αριθ. 1883/78, για τα μέτρα παρεμβάσεως εκτός εκείνων που συνεπάγονται την αγορά και την αποθεματοποίηση, πρέπει να καθορισθούν τα στοιχεία που πρέπει να λαμβάνονται υπόψη για τη χρηματοδότηση, εφ' οσον τα στοιχεία αυτά δεν έχουν καθορισθεί στα πλαίσια κοινής οργανώσεως αγοράς· ότι αυτό ισχύει, ιδίως, για τα έξοδα που προκύπτουν από τη δωρεάν διανομή των προϊόντων που έχουν αγορασθεί από έναν οργανισμό παρεμβάσεως ή που έχουν αποσυρθεί από την αγορά·  ότι πρέπει, κατά περίπτωση, να προβλεφθούν ειδικές διατάξεις για διάφορα προϊόντα και τομείς, σε συνάρτηση με ορισμένα ιδιαίτερα χαρακτηριστικά τους·  ότι πρέπει να καταργηθούν οι κανονισμοί χρηματοδοτήσεως των δαπανών παρεμβάσεως στους διάφορους τομείς, εφ όσον οι κανόνες και οι όροι που διέπουν τους ετήσιους λογαριασμούς, καθώς και τα στοιχεία που αναφέρονται στο άρθρο 4 παράγραφος 3 του κανονισμού (ΕΟΚ) αριθ. 1883/78, καθορίζονται για το σύνολο των τομέων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι ετήσιοι λογαριασμοί που αναφέρονται στο άρθρο 4 του κανονισμού (ΕΟΚ) αριθ. 1883/78 καταρτίζονται για κάθε προϊόν για το οποίο έχει ορισθεί ειδική τιμή παρεμβάσεως ή αναγωγής. Οι λογαριασμοί αυτοί περιέχουν κατά τρόπο σαφή τις εξής τρείς κατηγορίες στοιχείων που πρέπει να εγγράφονται στη χρέωση και στην πίστωση:  α) δαπάνες σχετικές με τις υλικές ενέργειες που προκύπτουν από την αγορά του προϊόντος από τους οργανισμούς παρεμβάσεως, και ιδίως την αποθήκευση, τη συσκευασία, τη μεταφορά, τη μεταποίηση, την αποθεματοποίηση και την έξοδο από το απόθεμα·  β) έξοδα του τόκου για τα κεφάλαια προελεύσεως των Κρατών μελών που χρησιμοποιούνται για την αγορά των προϊόντων στην παρέμβαση·  γ) τα ανοίγματα μεταξύ της αξίας των ποσοτήτων που εισήχθησαν και μεταφέρονται από το προηγούμενο έτος αφ ενός και της αξίας των ποσοτήτων που διατέθηκαν και μεταφέρονται στο επόμενο έτος αφ ετέρου, καθώς καί, ενδεχόμενα, άλλες δαπάνες και έσοδα.  2. Τα Κράτη μέλη καταρτίζουν τους λογαριασμούς σύμφωνα με το πρότυπο του παραρτήματος Ι, εφ όσον τα στοιχεία που περιλαμβάνονται στο πρότυπο αυτό προβλέπονται από την κοινοτική ρύθμιση.  Επί πλέον, για τα προϊόντα που περιλαμβάνονται στο παράρτημα ΙΙ, τα Κράτη μέλη καταρτίζουν τους λογαριασμούς σύμφωνα με τις ενδείξεις του παραρτήματος ΙΙ, εφ όσον πληρούνται οι όροι που αναφέρονται στο παράρτημα αυτό.  Ο χρόνος της υλικής ενέργειας την οποία συνεπάγεται το μέτρο παρεμβάσεως είναι καθοριστικός για τη λογιστική εγγραφή των διαφόρων στοιχείων δαπανών και εσόδων, εκτός αν έχει θεσπισθεί ειδική διάταξη σύμφωνα με τη διαδικασία του άρθρου 13 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (2). Στην περίπτωση που η υλική ενέργεια διαρκεί ένα ορισμένο χρονικό διάστημα λαμβάνεται υπόψη το τέλος της ενέργειας.  3. Όταν ένας λογαριασμός εμφανίζει πιστωτικό υπόλοιπο, το υπόλοιπο αυτό εγγράφεται σε μείωση των δαπανών της τρεχούσης χρήσεως.  Άρθρο 2  1. Τα Κράτη μέλη θεσπίζουν όλα τα αναγκαία μέτρα για να εξασφαλίσουν την καλή διατήρηση των προϊόντων που αποτέλεσαν αντικείμενο κοινοτικών παρεμβάσεων.  2. Τα Κράτη μέλη πληροφορούν την Επιτροπή, μετά από αίτησή της, για τις νομοθετικές, κανονιστικές και διοικητικές διατάξεις που διέπουν την αποθεματοποίηση και τις σχετικές ενέργειες.  Άρθρο 3  1. Όσον αφορά τη διατήρηση των αποθηκευμένων ποσοτήτων, μπορεί να ορισθεί όριο ανοχής σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1784/81 (4), ή, ανάλογα με την περίπτωση, σύμφωνα με τη διαδικασία του αντίστοιχου άρθρου των άλλων κανονισμών για την κοινή οργάνωση των γεωργικών αγορών.  2. Η αξία των ποσοτήτων που υπερβαίνουν το όριο ανοχής εγγράφεται στην πίστωση των λογαριασμών. Με την επιφύλαξη των ειδικών διατάξεων του παραρτήματος ΙΙ, για να υπολογισθεί αυτή η αξία πολλαπλασιάζονται οι ποσότητες αυτές επί τη βασική τιμή παρεμβάσεως που ισχύει για τον ποιοτικό τύπο την πρώτη ημέρα της περιόδου που αρχίζει κατά τη διάρκεια της οικονομικής χρήσεως, προσαυξημένη, ενδεχομένως, καθ όλες τις μηνιαίες προσαυξήσεις.  Οι ποσοτικές απώλειες αντιστοιχούν στη διαφορά ανάμεσα στα θεωρητικά αποθέματα που προκύπτουν από τη μόνιμη απογραφή και το πραγματικό απόθεμα που υπάρχει την τελευταία ημέρα του οικονομικού έτους, ή αλλιώς στο λογιστικό απόθεμα που υφίσταται μετά την εξάντληση του πραγματικού αποθέματος του εν λόγω προϊόντος.  Σε περίπτωση φθοράς του προϊόντος που αναφέρεται στο άρθρο 4 , εφαρμόζονται οι διατάξεις του άρθρου αυτού και οι ποσότητες αυτές δεν λαμβάνονται υπόψη στον υπολογισμό των ορίων ανοχής.  Οι ποσότητες που χάνονται λόγω κλοπής ή άλλων ζημιών που προκύπτουν από συγκεκριμένες αιτίες δεν λαμβάνονται υπόψη στον υπολογισμό των ορίων ανοχής. Η αξία των ποσοτήτων αυτών πρέπει να εγγράφεται στην πίστωση των λογαριασμών με την ημερομηνία όπου έγινε η κλοπή ή η ζημία, ή, ελλείψει της, με την ημερομηνία που διαπιστώθηκε και καθορίζεται σύμφωνα με τις διατάξεις που προβλέπονται για τις ποσότητες που υπερβαίνουν το όριο ανοχής. Πάντως, αν κατά την ημερομηνία αυτή δεν έχει ακόμη αρχίσει η νέα περίοδος εμπορίας, διατηρείται η τιμή παρεμβάσεως της τρεχούσης περιόδου εμπορίας, προσαυξημένη, ενδεχομένως, καθ όλες τις μηνιαίες προσαυξήσεις.  3. Για ένα προϊόν μπορεί να αποφασισθεί προσαύξηση του κατ αποκοπή ποσού αποθεματοποιήσεως ή εξόδου από το απόθεμα που προβλέπεται στο άρθρο 6 του κανονισμού (ΕΟΚ) αριθ. 1883/78, αν ο οργανισμός εγκαταλείψει την εφαρμογή του ορίου ανοχής και εγγυηθεί την ποσότητα έναντι του ΕΓΤΠΕ για το σύνολο του αποθέματος του εν λόγω προϊόντος.  Το Κράτος μέλος πληροφορεί την Επιτροπή, επ' ευκαιρία των δηλώσεων που προβλέπονται στο άρθρο 5 παράγραφος 1 υπό α του κανονισμού (ΕΟΚ) αριθ. 729/70, αν θα κάνει χρήση των παραπάνω διατάξεων δηλώνοντας την ημερομηνία ενάρξεως και λήξεως της εφαρμογής των διατάξεων αυτών.  Άρθρο 4  1. Σε περίπτωση που το προϊόν το οποίο βρίσκεται στην παρέμβαση υποστεί φθορά λόγω των πραγματικών συνθηκών αποθηκεύσεως, μεταφοράς ή μεταποιήσεως εφαρμόζεται κατ αναλογία η παράγραφος 3, εκτός αν σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75 ή, ανάλογα με την περίπτωση, σύμφωνα με τη διαδικασία του αντίστοιχου άρθρου των άλλων κανονισμών που αφορούν την κοινή οργάνωση των γεωργικών αγορών:  α) αποφασισθεί η εκποίηση του προϊόντος έτσι ώστε να εξαχθεί από το απόθεμα παρεμβάσεως εντός προθεσμίας που να μην υπερβαίνει τους τρείς μήνες από την ημερομηνία διαπιστώσεως της φθοράς·  β) ορισθεί ταυτόχρονα και σύμφωνα με την ίδια διαδικασία το ποσό που ο οργανισμός παρεμβάσεως εγγράφει λογιστικά ως έσοδο από την πώληση που πρέπει να πραγματοποιηθεί· το ποσό αυτό δεν μπορεί να είναι κατώτερο από εκείνο που θα προέκυπτε από την εφαρμογή της παραγράφου 3.  2. Σε περίπτωση που διαπιστωθεί ότι το προϊόν έχει υποστεί φθορά λόγω υπερβολικά μακρόχρονης αποθηκεύσεως εξαιτίας ελλείψεως κοινοτικών αποφάσεων για την πώληση του εν λόγω προϊόντος ή εξαιτίας του ότι οι αποφάσεις αυτές δεν οδήγησαν στην πώληση, το προϊόν εκποιείται το ταχύτερο δυνατό και ενδεχόμενα με μειωμένη τιμή σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75 ή, ανάλογα με την περίπτωση, σύμφωνα με τη διαδικασία του αντίστοιχου άρθρου των άλλων κανονισμών που αφορούν την κοινή οργάνωση των γεωργικών αγορών. Στην περίπτωση αυτή, τα έσοδα που προέρχονται από την πώληση εγγράφονται λογιστικά . Τα Κράτη μέλη πληροφορούν αμέσως την Επιτροπή αν υπάρχει κίνδυνος τέτοιας φθοράς.  Η διάταξη αυτή δεν εφαρμόζεται στην περίπτωση που η φθορά του προϊόντος προκύπτει από τη μέθοδο διατηρήσεως που επέλεξε ο οργανισμός παρεμβάσεως.  3. Στην περίπτωση φθοράς ή καταστροφής του προϊόντος λόγω ζημιών που δεν οφείλονται σε φυσικές καταστροφές, το προϊόν θεωρείται ότι πωλήθηκε και εξήλθε από το απόθεμα παρεμβάσεως την ημερομηνία της ζημίας ή, ελλείψει της, την ημερομηνία της διαπιστώσεως της φθοράς. Στην περίπτωση αυτή:  - η τιμή η οποία εγγράφεται λογιστικά είναι εκείνη που κατ εφαρμογή του άρθρου 8 του κανονισμού (ΕΟΚ) αριθ. 1883/78 λαμβάνεται υπόψη για τον υπολογισμό της αξίας των ποσοτήτων που μεταφέρονται στην αρχή της οικονομικής χρήσεως,  - το κατ αποκοπή ποσό για την έξοδο του προϊόντος δεν εγγράφεται λογιστικά.  Τα ενδεχόμενα έσοδα από την εκποίηση των προϊόντων που έχουν υποστεί φθορά, καθώς και ενδεχόμενα άλλα ποσά που εισπράττονται σχετικά, δεν εγγράφονται λογιστικά. Σε όλες τις περιπτώσεις, το προϊόν θεωρείται ότι έχει υποστεί φθορά όταν δεν ανταποκρίνεται πιά, λόγω της ζημίας, στους ποιοτικούς όρους που ισχύουν κατά την αγορά.  4. Σε περίπτωση ποσοτικών απωλειών ή φθοράς του προϊόντος λόγω φυσικών καταστροφών, το Κράτος μέλος πληροφορεί την Επιτροπή η οποία, κατά περίπτωση, λαμβάνει τις κατάλληλες αποφάσεις σύμφωνα με τη διαδικασία που προβλέπεται στα πλαίσια της εκκαθαρίσεως των λογαριασμών.  Άρθρο 5  1. Τα έξοδα που συνεπάγεται η μεταφορά, στο εσωτερικό του εν λόγω Κράτους μέλους, του προϊόντος που κατέχει ο οργανισμός παρεμβάσεως, η οποία θεωρήθηκε αναγκαία και εγκρίθηκε σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75, ή, ανάλογα με την περίπτωση, του αντίστοιχου άρθρου των άλλων κανονισμών που αφορούν την κοινή οργάνωση των γεωργικών αγορών, εγγράφονται στη χρέωση των λογαριασμών.  2. Για τις μεταφορές έξω από την επικράτεια του Κράτους μέλους, τα έξοδα εγγράφονται στη χρέωση των λογαριασμών αυτών εφ ' οσον η άδεια της μεταφοράς αυτής δόθηκε βάσει του κανονισμού (ΕΟΚ) αριθ. 1055/77 του Συμβουλίου της 17ης Μαΐου 1977 περί αποθεματοποιήσεως και διακινήσεως των προϊόντων που αγοράζονται από οργανισμό παρεμβάσεως (1).  3. Επίσης, στη χρέωση των λογαριασμών αυτών εγγράφονται τα έξοδα μεταφοράς που καλύπτονται από έναν οργανισμό παρεμβάσεως με την ευκαιρία μεταφοράς προϊόντων από έναν οργανισμό παρεμβάσεως σε άλλον, η οποία πραγματοποιείται σε ειδικές περιπτώσεις σύμφωνα με απόφαση του Συμβουλίου κατόπιν προτάσεως της Επιτροπής.  4. Τα έξοδα εισόδου και τα έξοδα εξόδου, που έχουν ορισθεί κατ ' αποκοπή για το σκοπό αυτόν, εγγράφονται επίσης στη χρέωση των λογαριασμών εάν, σύμφωνα με την κοινοτική ρύθμιση, τα έξοδα αυτά δεν θεωρούνται ότι αποτελούν αναπόσπαστο μέρος των εξόδων μεταφοράς.  5. Ενδεχόμενα έξοδα μεταφοράς καταβάλλονται ή εισπράττονται σύμφωνα με την κοινοτική ρύθμιση κατά την αγορά των προϊόντων εγγράφονται λογιστικά, ανάλογα με την περίπτωση, στο τμήμα Ι « Μεταφορές» υπό 2 ή «Έσοδα βάσει μεταφορών» υπό 1.  Άρθρο 6  Με την επιφύλαξη των διατάξεων του κανονισμού (ΕΟΚ) αριθ. 352/78 του Συμβουλίου της 20ής Φεβρουαρίου 1978 περί διαθέσεως των ασφαλειών, χρηματικών καταθέσεων ως εγγυήσεων ή λοιπών εγγυήσεων που συνιστώνται στο πλαίσιο της κοινής γεωργικής πολιτικής και καταπίπτουν (2), ενδεχόμενα ποσά που εισπράττονται ή επανακτώνται, σύμφωνα με την κοινοτική ρύθμιση, από τους οργανισμούς παρεμβάσεως, και εφ' οσον πρέπει να θεωρούνται ως αντιστάθμιση για τη δημοσιονομική ζημία που υπέστη το ΕΓΤΠΕ, εγγράφονται στην πίστωση των λογαριασμών.  Άρθρο 7  Στην περίπτωση που το προϊόν που έχει αγορασθεί από έναν οργανισμό παρεμβάσεως ή που έχει αποσυρθεί από την αγορά διανέμεται δωρεάν σύμφωνα με την κοινοτική ρύθμιση, οι δαπάνες που προκύπτουν από τη διανομή αυτή χρηματοδοτούνται, σε συνάρτηση με την απόσταση ανάμεσα στον τόπο αποθηκεύσεως των προϊόντων αυτών και στον τόπο διανομής τους, με τη βοήθεια κατ' αποκοπή συντελεστών, ομοιόμορφων για την Κοινότητα, που καθορίζονται σύμφωνα με τη διαδικασία του άρθρου 13 του κανονισμού (ΕΟΚ) αριθ. 729/70 καί, εφ' οσον αυτό είναι αναγκαίο, ύστερα από εξέταση στα πλαίσια της αντίστοιχης Επιτροπής Διαχειρίσεως.  Άρθρο 8  Οι κανονισμοί (ΕΟΚ) αριθ. 786/69 (1), (ΕΟΚ) αριθ. 787/69 (2), (ΕΟΚ) αριθ. 788/69 (3), (ΕΟΚ) αριθ. 2334/69 (4), (ΕΟΚ) αριθ. 2305/70 (5), (ΕΟΚ) αριθ. 2306/70 (6), (ΕΟΚ) αριθ. 1697/71 (7), (ΕΟΚ) αριθ. 272/72 (8) και (ΕΟΚ) αριθ. 273/72 (9), που αφορούν τη χρηματοδότηση των δαπανών παρεμβάσεως στους διάφορους τομείς, καταργούνται από την 1η Ιανουαρίου 1982.  Οι μέθοδοι που έχουν θεσπισθεί κατ' εφαρμογή των παραπάνω κανονισμών διατηρούνται σε ισχύ.  Άρθρο 9  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1982. Ωστόσο όσον αφορά τα μέσα παρεμβάσεως, που προβλέπονται στον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (10), αρχίζει να ισχύει από την ημερομηνία που τίθενται σε εφαρμογή τα μέτρα αυτά.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Νοεμβρίου 1981.  Για το Συμβούλιο  Ο Πρόεδρος  K. BAKER  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 130 της 16. 5. 1981, σ. 2.  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 281 της 1. 11. 1975, σ. 1.  (4) ΕΕ αριθ. L 177 της 1. 7. 1981, σ. 1.  (1) ΕΕ αριθ. L 128 της 24. 5. 1977, σ. 1.  (2) ΕΕ αριθ. L 50 της 22. 2. 1978, σ. 1.  (1) ΕΕ αριθ. L 105 της 2. 5. 1969, σ. 1.  (2) ΕΕ αριθ. L 105 της 2. 5. 1969, σ. 4.  (3) ΕΕ αριθ. L 105 της 2. 5. 1969, σ. 7.  (4) ΕΕ αριθ. L 298 της 27. 11. 1969, σ. 1.  (5) ΕΕ αριθ. L 249 της 17. 11. 1970, σ. 1.  (6) ΕΕ αριθ. L 249 της 17. 11. 1970, σ. 4.  (7) ΕΕ αριθ. L 175 της 4. 8. 1971, σ. 1.  (8) ΕΕ αριθ. L 35 της 9. 2. 1972, σ. 1.  (9) ΕΕ αριθ. L 35 της 9. 2. 1972, σ. 3.  (10) ΕΕ αριθ. L 183 της 16. 7. 1980, σ. 1.  ΠΑΡΑΡΤΗΜΑ Ι  Πρότυπο λογαριασμού με στοιχεία δαπανών και εσόδων για τον καθορισμό του ποσού που πρέπει να χρηματοδοτήσει το ΕΓΤΠΕ βάσει των παρεμβάσεων που συνεπάγονται την αγορά, την αποθεματοποίηση και τη διάθεση των γεωργικών προϊόντων  (Άρθρο 4 του κανονισμού (ΕΟΚ) αριθ. 1883/78)  1.2 //   //   // ΧΡΕΩΣΗ (ΔΑΠΑΝΕΣ)   // ΠΙΣΤΩΣΗ (ΕΣΟΔΑ)   //   //   // Ι. Έξοδα υλικών ενεργειών  //   // 1. Κατ' αποκοπή ποσά για τα έξοδα που προκαλούνται:  // 1. Έσοδα στα πλαίσια των μεταφορών  // α) από την αποθεματοποίηση  //  // β) κατά τη διάρκεια της αποθεματοποιήσεως  //   // γ) από την έξοδο από το απόθεμα  //   // δ) από τη μεταποίηση ή τη συσκευασία  //   // ε) από την ξήρανση και τις διαδικασίες ειδικής ψύξεως και ομογενοποιήσεως  //   // στ) από μια λογιστική μεταφορά  //   // 2. Έξοδα μεταφοράς που δεν καλύπτονται από κατ' αποκοπή ποσό  //   // 3. Άλλα έξοδα που προκύπτουν από πράξεις που προβλέπονται από την κοινοτική ρύθμιση  //   // ΙΙ. Έξοδα χρηματοδοτήσεως  //   // (Άρθρο 5 του κανονισμού (ΕΟΚ) αριθ. 1883/78)  //   // ΙΙΙ. Άνοιγμα τιμής και άλλων στοιχείων  //   // 1. Αξία των αποθεματοποιημένων ποσοτήτων κατά την έναρξη της οικονομικής χρήσεως  // 1. Έσοδα πωλήσεως  // 2. Αξία των ποσοτήτων που έχουν αγορασθεί  // 2. Αξία των ποσοτήτων που είναι στις αποθήκες κατά τη λήξη της οικονομικής χρήσεως  // 3. Λοιπά  // 3. Αξία των ποσοτικών απωλειών που υπερβαίνουν το όριο ανοχής  //   // 4. Ποσά που εισπράττονται ή επανεισπράττονται από πωλητές, αγοραστές και αποθήκες  //   // 5. Λοιπά  // IV. Πιστωτικό υπόλοιπο  // Χρεωστικό υπόλοιπο  //   //  ΠΑΡΑΡΤΗΜΑ ΙΙ  Διευκρινίσεις για τα διάφορα προϊόντα σχετικά με τα στοιχεία δαπανών και εσόδων των λογαριασμών που αναφέρονται στο άρθρο 4 του κανονισμού (ΕΟΚ) αριθ. 1883/78 (1)  Ι. ΣΙΤΗΡΑ  1. Ξήρανση  Τα συμπληρωματικά έξοδα ξηράνσεως, που αποσκοπούν στη μείωση του ποσοστού υγρασίας κάτω από το ποσοστό που έχει εγκριθεί για τον ποιοτικό τύπο, λαμβάνονται υπόψη εφ' οσον η αναγκαιότητα της ενέργειας αυτής έχει διαπιστωθεί σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75.  2. Αξία των ποσοτήτων που αγοράσθηκαν και έσοδα από τις πωλήσεις  Ο οργανισμός παρεμβάσεως εξουσιοδοτείται, για το σύνολο των αγορών αυτών, να καταφύγει σε σύστημα συμβάσεων με τις αποθήκες το οποίο βασίζεται στον ποιοτικό τύπο των σιτηρών για τα οποία έχει καθορισθεί τιμή παρεμβάσεως ή, ενδεχομένως, τιμή αναγωγής. Στην περίπτωση αυτή, η αξία των ποσοτήτων που αγοράστηκαν και πωλήθηκαν η οποία θα εγγραφεί λογιστικά αναφέρεται στον ποιοτικό τύπο. Σε περιπτώσεις μεταφορών μεταξύ οργανισμών παρεμβάσεως με μηδενική τιμή ή σε περιπτώσεις ανάλογων μέτρων, οι προσαυξήσεις και οι μειώσεις που διαπιστώνονται κατά τη στιγμή της εξόδου του προϊόντος εγγράφονται, κατά περίπτωση, ως θετικά ή αρνητικά κονδύλια στη χρέωση του λογαριασμού στο τμήμα «Λοιπά» (ΙΙΙ/3).  Οι διατάξεις αυτές δεν εφαρμόζονται στην περίπτωση που το ΕΓΤΠΕ χορηγεί, για την αποθεματοποίηση, ποσά επί πλέον του πάγιου ποσού για μία μέθοδο συντηρήσεως που μπορεί να βελτιώσει την ποιότητα του αποθεματοποιημένου προϊόντος.  3. Για την εφαρμογή των διατάξεων σχετικά με το όριο ανοχής:  - για τον αρτοποιήσιμο σίτο, λαμβάνεται υπόψη η τιμή αναγωγής αντί για την τιμή παρεμβάσεως,  - οι απώλειες ποσοτήτων που οφείλονται στην ξήρανση δεν υπολογίζονται.  ΙΙ. ΧΟΙΡΕΙΟ ΚΡΕΑΣ  1. Μεταφορά κρέατος που κατέχει οργανισμός παρεμβάσεως  Για μεταφορές, εκτός από αυτές που προκύπτουν από μεταφορά μεταξύ οργανισμών παρεμβάσεως, τα έξοδα μεταφοράς καλύπτονται από ένα κατ' αποκοπή ποσό. Τα έξοδα εισόδου και εξόδου που προκαλούν οι μεταφορές αυτές καλύπτονται από ένα κατ' αποκοπή ποσό που προβλέπεται για το σκοπό αυτόν.  2. Για την εφαρμογή των διατάξεων σχετικά με το όριο ανοχής, για το μη μεταποιημένο προϊόν, λαμβάνεται υπόψη η υψηλότερη τιμή αγοράς που ίσχυσε κατά τη διάρκεια αυτής της περιόδου παρεμβάσεως, αυξημένη κατά το κατ' αποκοπή ποσό εισόδου και κατά το κατ' αποκοπή ποσό αποθεματοποιήσεως. Το κατ' αποκοπή ποσό αποθεματοποιήσεως αναφέρεται στη μακρότερη περίοδο αποθεματοποιήσεως. Για το μεταποιημένο προϊόν η τιμή αυτή προσαυξάνεται και κατά τα έξοδα μεταποιήσεως, τα έξοδα μεταφοράς και το κατ' αποκοπή ποσό αποθεματοποιήσεως. Το τελευταίο αυτό ποσό αναφέρεται στη μακρότερη περίοδο αποθεματοποιήσεως.  ΙΙΙ. ΖΑΧΑΡΗ  1. Μεταφορά της ζάχαρης από το εργοστάσιο στην αποθήκη  Τα έξοδα μεταφοράς καλύπτονται από ένα κατ' αποκοπή ποσό.  2. Έξοδα συσκευασίας  Τα έξοδα αυτά καλύπτονται από ένα κατ' αποκοπή ποσό.  3. Επιστροφή εξόδων αποθεματοποιήσεως  Οι επιστροφές των εξόδων αποθεματοποιήσεως, που πραγματοποιούνται σύμφωνα με το άρθρο 8 του κανονισμού (ΕΟΚ) αριθ. 1785/81 και εισπράττονται από τους οργανισμούς παρεμβάσεως, εγγράφονται σε πίστωση του λογαριασμού στο τμήμα « Λοιπά».  IV. ΒΟΕΙΟ ΚΡΕΑΣ  1. Μεταφορά κρέατος που κατέχει οργανισμός παρεμβάσεως  Για μεταφορές άλλες από αυτές που προκύπτουν από μεταφορά μεταξύ οργανισμών παρεμβάσεως, τα έξοδα μεταφοράς καλύπτονται από ένα κατ' αποκοπή ποσό. Τα έξοδα εισόδου και εξόδου που προκύπτουν από τις μεταφορές αυτές καλύπτονται από ένα χωριστό κατ' αποκοπή ποσό που προβλέπεται για το σκοπό αυτόν.  2. Για την εφαρμογή των διατάξεων σχετικά με το όριο ανοχής θα ληφθεί υπόψη, αντί της τιμής παρεμβάσεως, η υψηλότερη τιμή προσανατολισμού κατά την οικονομική χρήση η οποία θα προσαρμοσθεί κατά ένα συντελεστή που θα αποφασισθεί σύμφωνα με τη διαδικασία του άρθρου 27 του κανονισμού (ΕΟΚ) αριθ. 805/68.  V. ΓΑΛΑΚΤΟΚΟΜΙΚΑ ΠΡΟΪΟΝΤΑ  Για την εφαρμογή των διατάξεων, σχετικά με το όριο ανοχής, λαμβάνεται υπόψη η υψηλότερη τιμή παρεμβάσεως της οικονομικής χρήσεως.  VI. ΚΑΠΝΟΣ  1. Αξία των ποσοτήτων που αγοράστηκαν  Για τις αγορές που πραγματοποιούνται μετά την 1η Ιανουαρίου 1982, το ποσό της πριμοδοτήσεως που περιλαμβάνεται στην αγοραστική αξία αφαιρείται από αυτήν κατά τη στιγμή της αγοράς και εγγράφεται στη θέση του προϋπολογισμού που αναφέρεται στην πριμοδότηση αυτή. Η αγοραστική αξία, μετά την αφαίρεση του στοιχείου της πριμοδοτήσεως, εγγράφεται στο τμήμα ΙΙΙ/2. Για το σκοπό αυτόν, στην περίπτωση που αγοράζεται δεματοποιημένος καπνός το ποσό της πριμοδοτήσεως που έχει καθορισθεί για τον καπνό σε φύλλα πολλαπλασιάζεται με ένα συντελεστή μεταποιήσεως που καθορίζεται σύμφωνα με τη διαδικασία του άρθρου 17 του κανονισμού (ΕΟΚ) αριθ. 727/70.  2. Έξοδα εμπορικής επεξεργασίας και συσκευασίας του καπνού σε φύλλα (άρθρο 7 του κανονισμού (ΕΟΚ) αριθ. 727/70)  Σε περίπτωση που ο οργανισμός παρεμβάσεως προβαίνει ο ίδιος στις εργασίες αυτές, το ποσό της χρηματοδοτήσεως καθορίζεται κατ ' αποκοπή σύμφωνα με τη διαδικασία του άρθρου 6 του κανονισμού (ΕΟΚ) αριθ. 1883/78. Το ποσό αυτό δεν μπορεί να υπερβαίνει το ύψος των αντίστοιχων εξόδων στα πλαίσια των συμβάσεων μεταποιήσεως.  3. Για την εφαρμογή των διατάξεων, σχετικά με το όριο ανοχής, λαμβάνεται υπόψη η μέση τιμή παρεμβάσεως που καταβλήθηκε κατά την αγορά του καπνού της εν λόγω ποικιλίας και της συγκεκριμένης συγκομιδής.  VII. ΠΡΟΒΕΙΟ ΚΡΕΑΣ  1. Μεταφορά κρέατος που κατέχει οργανισμός παρεμβάσεως  Για μεταφορές εκτός από αυτές που προκύπτουν από μεταφορά μεταξύ οργανισμών παρεμβάσεως, τα έξοδα μεταφοράς καλύπτονται από ένα κατ' αποκοπή ποσό. Τα έξοδα εισόδου και εξόδου που προκαλούνται από τις μεταφορές αυτές καλύπτονται από ένα χωριστό κατ' αποκοπή ποσό που προβλέπεται για το σκοπό αυτόν.  2. Για την εφαρμογή των διατάξεων σχετικά με το όριο ανοχής λαμβάνεται υπόψη, αντί της τιμής παρεμβάσεως, η υψηλότερη τιμή βάσεως κατά την οικονομική χρήση για την εν λόγω περιοχή και πολλαπλασιάζεται με ένα συντελεστή που καθορίζεται σύμφωνα με τη διαδικασία του άρθρου 26 του κανονισμού (ΕΟΚ) αριθ. 1837/80.  (1) Για τα προϊόντα που δεν αναφέρονται ρητά στο παράρτημα αυτό δεν υπάρχουν διευκρινίσεις που πρέπει να ληφθούν υπόψη.